Robottiautot ja älyliikenne voivat viedä Helsingin synkkään tulevaisuuteen, pelkää liikenneguru

Kansainvälisesti arvostetun israelilaisen liikennetutkijan Moshe Givonin mukaan teknologian kehittyminen saattaa lukita maailman kaupungit yksityisautoiluun. Julkisella vallalla on kuitenkin ratkaisun avaimet käsissään.

Älyliikenne. Jos johonkin, niin tähän sanaan ladataan nyt paljon toivoa niin Suomessa kuin muuallakin maailmassa.

Suomella on kaikki edellytykset olla älyliikenteen kärkimaa, twiittaa liikenne- ja viestintäministeri Anne Berner (kesk).